GL:เส้นทางการเติบโตแข็งแกร่งมากซื้อปรับราคาพื้นฐานใหม่เป็น 50 บาท
GL:เส้นทางการเติบโตแข็งแกร่งมาก แนะซื้อปรับเพิ่มราคาพื้นฐานเป็น 50 บาท โดยใช้ Gordon Growth Model ซึ่งเทียบเท่ากับ P/BV ปี 60 ที่ 5.9 เท่า ความเสี่ยงหลัก คือ ธุรกิจในต่างประเทศทำรายได้และกำไรได้น้อยกว่าที่คาดการณ์ไว้ และการด้อยค่าของคุณภาพสินทรัพย์
7 ก.ค. 2559

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (7ก.ค.) ว่าบริษัท กรุ๊ปลีส จำกัด (มหาชน)หรือ GL คาด J Trust Asia : JTA จะแปลงสภาพหุ้นกู้ในไตรมาส 3/60 ซึ่งทาง GL ได้ออกหุ้นกู้แปลงสภาพให้ JTA 130 ล้านดอลลาร์สหรัฐ หรือราว 4.6 พันล้านบาท อายุ 5 ปี อัตราดอกเบี้ยราว 5% ต่อปี อัตราการใช้สิทธิ 1 : 1 @ 40 บาท และเมื่อมีการแปลงสภาพแล้ว JTA จะเข้ามาถือหุ้น GL ประมาณ 13% (จากปัจจุบันที่ถือ 6%) และส่วนผู้ถือหุ้น GL จะเพิ่มขึ้น 59% เป็น 13.6 พันล้านบาท ขณะที่จำนวนหุ้นเพิ่ม 7.5% เป็น 1.6 พันล้านหุ้น ยังผลให้ BVS ณ สิ้นปี 60 จะเพิ่มเป็น 8.43 บาท/หุ้น (เทียบกับ BVS ที่ยังไม่ได้แปลงสภาพ 6.06 บาท/หุ้น)
ธุรกิจในไทยดีขึ้นหลังจากที่มีการปรับปรุงพอร์ตโฟลิโอในช่วง 2-3 ปีที่ผ่านมา โดยในกลางปี 57 ธุรกิจเช่าซื้อในไทยมี NPL สูงที่ 12% ทางบริษัทจึงไม่ได้ขยายธุรกิจในส่วนนี้แต่ปรับปรุงคุณภาพให้ดีขึ้น การเติบโตจึงไปอยู่ในต่างประเทศเป็นหลัก ระดับ NPL Ratio ในไทยได้ลดลงเป็น 5.2% ในสิ้นมี.ค.59 และผู้บริหารกล่าวว่า NPL จะลดลงไปได้อีก ส่วนพอร์ตสินเชื่อในไทยมีโอกาสจะขยายตัวได้ในระยะต่อไป โดยมองการเติบโตของธุรกิจในไทยระยะยาวไว้ที่ 5-10% ต่อปี
ธุรกิจต่างประเทศขยายตัวดี ทั้งในกัมพูชาและลาว และการลงทุนในต่างประเทศเป็นโอกาสเติบโตของบริษัทในอนาคต ขณะนี้กำลังรอการอนุมัติจากทางการอินโดนีเซีย ซึ่งหากอนุมัติก็จะสามารถดำเนินธุรกิจได้ทันทีและมีแนวโน้มเติบโตได้สูง &amp; รวดเร็ว โดยคาดว่าน่าจะได้รับการอนุมัติในไตรมาส 3/59 บริษัทได้ทำการศึกษาการลงทุนในประเทศอื่นไปด้วยในช่วงที่ผ่านมา เช่น ในเวียดนาม จีน เป็นต้น โดยจะใช้ Digital Finance Platform ที่ประสบความสำเร็จอย่างมากในกัมพูชาไปใช้ในประเทศอื่นด้วย 
แนะนำซื้อ ปรับเพิ่มราคาพื้นฐานเป็น 50 บาท โดยใช้ Gordon Growth Model ซึ่งเทียบเท่ากับ P/BV ปี 60 ที่ 5.9 เท่า ความเสี่ยงหลัก คือ ธุรกิจในต่างประเทศทำรายได้และกำไรได้น้อยกว่าที่คาดการณ์ไว้ และการด้อยค่าของคุณภาพสินทรัพย์